CELEX: 32022D0831
Language: lv
Date: 2022-05-23 00:00:00
Title: Padomes Lēmums (ES) 2022/831 (2022. gada 23. maijs) par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma I pielikumā (Veterinārijas un fitosanitārijas jautājumi) (Dokuments attiecas uz EEZ)

30.5.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 147/38
               
            
         PADOMES LĒMUMS (ES) 2022/831
         (2022. gada 23. maijs)
         par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma I pielikumā (Veterinārijas un fitosanitārijas jautājumi)
         (Dokuments attiecas uz EEZ)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 114. pantu saistībā ar 218. panta 9. punktu,
         ņemot vērā Padomes Regulu (EK) Nr. 2894/94 (1994. gada 28. novembris) par Eiropas Ekonomikas zonas līguma īstenošanas kārtību (1) un jo īpaši tās 1. panta 3. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Līgums par Eiropas Ekonomikas zonu (2) (“EEZ līgums”) stājās spēkā 1994. gada 1. janvārī.
                  
               
                     (2)
                  
                  
                     Ievērojot EEZ līguma 98. pantu, ar Līgumu par Eiropas Ekonomikas zonu izveidotā EEZ Apvienotā komiteja (“EEZ Apvienotā komiteja”) var nolemt grozīt, cita starpā, EEZ līguma I pielikumu, kurā ietverti noteikumi par veterinārijas un fitosanitārijas jautājumiem.
                  
               
                     (3)
                  
                  
                     EEZ līgumā ir jāiekļauj Komisijas Īstenošanas lēmums (ES) 2019/300 (3).
                  
               
                     (4)
                  
                  
                     Tādēļ būtu attiecīgi jāgroza EEZ līguma I pielikums (Veterinārijas un fitosanitārijas jautājumi).
                  
               
                     (5)
                  
                  
                     Tādēļ Savienības nostājas EEZ Apvienotajā komitejā pamatā vajadzētu būt pievienotajam EEZ Apvienotās komitejas lēmuma projektam,
                  
               IR PIEŅĒMUSI ŠO LĒMUMU.
         
            1. pants
            Nostājas, kas Savienības vārdā ir jāieņem EEZ Apvienotajā komitejā attiecībā uz grozījumu EEZ līguma I pielikumā (Veterinārijas un fitosanitārijas jautājumi), pamatā ir EEZ Apvienotās komitejas lēmuma projekts, kurš pievienots šim lēmumam.
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2022. gada 23. maijā
            
               
                  Padomes vārdā –
               
               
                  priekšsēdētājs
               
               M. BEK
            
         
         
            (1)  OV L 305, 30.11.1994., 6. lpp.
         
         
            (2)  OV L 1, 3.1.1994., 3. lpp.
         
         
            (3)  Komisijas Īstenošanas lēmums (ES) 2019/300 (2019. gada 19. februāris), ar ko izveido vispārēju krīzes vadības plānu pārtikas un barības nekaitīguma sfērā (OV L 50, 21.2.2019., 55. lpp.).
      
      
         
            PROJEKTS
            EEZ APVIENOTĀS KOMITEJAS LĒMUMA PROJEKTS Nr. …
            (... gada ...),
            ar ko groza EEZ līguma I pielikumu (Veterinārijas un fitosanitārijas jautājumi)
            EEZ APVIENOTĀ KOMITEJA,
            ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
            tā kā:
            
                        (1)
                     
                     
                        EEZ līgumā ir jāiekļauj Komisijas Īstenošanas lēmums (ES) 2019/300 (2019. gada 19. februāris), ar ko izveido vispārēju krīzes vadības plānu pārtikas un barības nekaitīguma sfērā (1).
                     
                  
                        (2)
                     
                     
                        Ar Īstenošanas lēmumu (ES) 2019/300 atceļ Komisijas Lēmumu 2004/478/EK, kas ir iekļauts EEZ līgumā un kas tādējādi saskaņā ar EEZ līgumu ir jāatceļ.
                     
                  
                        (3)
                     
                     
                        Šis lēmums attiecas uz tiesību aktiem par veterinārijas jautājumiem un dzīvnieku barību. Tiesību aktiem par veterinārijas jautājumiem un dzīvnieku barību nebūtu jāattiecas uz Lihtenšteinu, kamēr attiecībā uz Lihtenšteinu piemēro Eiropas Kopienas un Šveices Konfederācijas Nolīgumu par lauksaimniecības produktu tirdzniecību, kā tas noteikts EEZ līguma I pielikuma nozaru pielāgojumos. Tāpēc šis lēmums nav jāpiemēro Lihtenšteinai.
                     
                  
                        (4)
                     
                     
                        Tādēļ būtu attiecīgi jāgroza EEZ līguma I pielikums,
                     
                  IR PIEŅĒMUSI ŠO LĒMUMU.
            
               1. pants
               EEZ līguma I pielikumu groza šādi:
               
                           1)
                        
                        
                           aiz I nodaļas 7.2. daļas 59. punkta (Komisijas Īstenošanas lēmums 2013/503/ES) iekļauj šādu punktu:
                           
                                       “60.
                                    
                                    
                                       
                                          32019 D 0300: Komisijas Īstenošanas lēmums (ES) 2019/300 (2019. gada 19. februāris), ar ko izveido vispārēju krīzes vadības plānu pārtikas un barības nekaitīguma sfērā (OV L 50, 21.2.2019., 55. lpp.).
                                       Šā līguma vajadzībām lēmuma noteikumus pielāgo šādi:
                                       Ja Komisija identificē situāciju, kas minēta 56. panta 1. punktā Regulā (EK) Nr. 178/2002 un kas tieši ietekmē EBTA valsti, un izveido krīzes centru saskaņā ar 56. panta 2. punktu Regulā (EK) Nr. 178/2002, krīzes centra darbā piedalās krīzes koordinators(-i), kuru(-us) norīkojusi tieši ietekmētā EBTA valsts, un krīzes koordinators, ko norīkojusi EBTA Uzraudzības iestāde.”;
                                    
                                 
                     
                           2)
                        
                        
                           aiz II nodaļas 47.a punkta (Komisijas Regula (ES) Nr. 16/2011) iekļauj šādu punktu:
                           
                                       “47.b
                                    
                                    
                                       
                                          32019 D 0300: Komisijas Īstenošanas lēmums (ES) 2019/300 (2019. gada 19. februāris), ar ko izveido vispārēju krīzes vadības plānu pārtikas un barības nekaitīguma sfērā (OV L 50, 21.2.2019., 55. lpp.).
                                       Šā līguma vajadzībām lēmuma noteikumus pielāgo šādi:
                                       Ja Komisija identificē situāciju, kas minēta 56. panta 1. punktā Regulā (EK) Nr. 178/2002 un kas tieši ietekmē EBTA valsti, un izveido krīzes centru saskaņā ar 56. panta 2. punktu Regulā (EK) Nr. 178/2002, krīzes centra darbā piedalās krīzes koordinators(-i), kuru(-us) norīkojusi tieši ietekmētā EBTA valsts, un krīzes koordinators, ko norīkojusi EBTA Uzraudzības iestāde.”;
                                    
                                 
                     
                           3)
                        
                        
                           pielikuma I nodaļas 7.2. daļas 31. punkta (Komisijas Lēmums 2004/478/EK) un II nodaļas 43. punkta (Komisijas Lēmums 2004/478/EK) tekstu svītro.
                        
                     
            
               2. pants
               Īstenošanas lēmuma (ES) 2019/300 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
            
            
               3. pants
               Šis lēmums stājas spēkā […], ja ir iesniegti visi paziņojumi saskaņā ar EEZ līguma 103. panta 1. punktu (*).
            
            
               4. pants
               Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
            
            
               Briselē,
               
                  
                     EEZ Apvienotās komitejas vārdā –
                  
                  
                     priekšsēdētājs/priekšsēdētāja
                  
               
               
                  
                     EEZ Apvienotās komitejas
                  
                  
                     sekretāri
                  
               
            
            
               (1)  OV L 50, 21.2.2019., 55. lpp.
            
            
               (*)  [Konstitucionālās prasības nav norādītas.] [Konstitucionālās prasības ir norādītas.]